FIlm Director C. Parmanand : Satyajit Ray of Maithili Cinema !
 बम्बई छोरय के पाछा कारण बताबैत कहलाह जे-" हम बम्बई में लगभग स्थापित छलहुं। ओहि समयमें सत्यजीत रायक खूब नाम चलैत रहय। बंगाली सिनेमाक खूब लोकप्रिय रहै। हमरो मोनमें भेल जे हमहुं मैथिली सिनेमाके लेल किछु करी। हम बड्ड खुश भेलहुं जे हमरा पहिल मैथिली फ़िल्म 'ममता गाबय गीत'क निर्देशन करयके सुअवसर प्राप्त भेल मुदा....... ! ! ! मैथिली प्रेम लेल मुम्बई छोड़ि देलहुं 1970-71में । मुदा "मैथिली फ़िल्मक सत्यजीत रॉय" बनयके सपना चूर चूर भ गेल। हम कुर्बान भ गेलहुं.... . कुर्बान भेलहुं नहिं......कुर्बान करा देल गेल। मैथिल राजनीतिके शिकार बनि गेलहुं...बलिके बकरा। हमरा सं एहि फ़िल्मके दौरान जे व्यक्ति जुड़लनि, हुनकर भाग्योदय भेलनि आर हमर भाग़्यास्त ! कमल नाथ सिंह ठाकुर एहि फ़िल्म में काज केने रहैथ। हम सब अन्हारे में भुतलायत चलि गेलहुं। केऊ पूछय बला नहिं। "
"ममता गाबय गीत"क प्रीन्ट्क उपलब्धता के बारे में पूछलाह पर बतौलनि जे " भ सकैत अछि अकर प्रिन्ट फ़िल्मक डिस्ट्रीब्यूटर भगत परिवार (गंगा भगत- दरभंगा टावर चौक)के पास होयत। " पूछला पर परमानन्द जी स्पष्ट केलनि जे "फ़िल्म निर्देशक प्रह्लाद शर्मा मारवाड़ी स्कूलमें टीचर रहैत। " जाले-कमतौल के निवासी शिवाजी राठौड़ के बारे में सेहो किछु बतौलनि। अन्त में कहलनि जे- "भास्कर जी। हमर नानी गाम खड़का बसंत ( जाले लग) अछि। हम बसंते बाटे खड़का जायत छलहुं। " विदित जे एहि फ़िल्ममें खड़का ग्रामवासी आस नारायण मिश्रा जी सेहो काज केने छलैथ। "ममता गाबय गीत" केर अभिनेता त्रिदीप कुमार के बारे में जनतव देलनि जे ओ एहि फ़िल्ममें अभिनय करय सं पूर्व किछु हिन्दी फ़िल्ममें सहायक निर्देशकक भूमिका निभौने छलैथ जेनाकि फ़िल्म 'छोटी बहन"। हुनक असली नाम बी एन झा रहय। परमानन्द जी त्रिदीप कुमार जीक संगहि सांता क्रूज, मुम्बई में रहैत छलैथ।
 परमानन्द जीक संग भेल एहि बातचीतके संभव बनाबयमें बसहा-माखनपुर निवासी अंजनी चौधरी जीक हम आभारी छी। संबंधमें परमानन्द जी अंजनी जीक पीतियौत नाना छथिन।
 ई छैथ उदीयमान अभिनेता प्रेम नाथ झा। गाढा टोल, झंझारपुर के रहनिहार प्रेम जी बहुत नीक अभिनेता छथि। मंडी ड्रामा स्कूल (हिमाचल प्रदेश) सं अभिनयमें सुप्रशिक्षित प्रेम जी हिन्दी फ़िल्म "लव , सेक्स और धोखा", चर्चित सीरियल "लापतागंज" आदि में नीक अभिनय केने छलैथ। लंदन फ़िल्म फ़ेस्टिवल के लेल बनल फ़िल्म " कड़वी बातें-सुगर कोटेड"में एकटा अहम किरदारक भूमिका छैन प्रेम जीक। आबय बला फ़िल्म " द किस"में प्रेम जी अभिनय कें अलावा सहायक निर्देशक कें भूमिका सेहो निभा रहल छैथ । प्रेम जी संगीतमें सेहो स्नातक छथि । "की बोर्ड" आ बांसुरी खूब सुन्दर बजबै छैथ । सौभाग्य सं भगवती हिनका खूब सुन्दर आवाज सेहो देने छथिन । दिल्ली स्थित श्रीराम सेन्टर आ राष्ट्रीय नाट्य विद्यालय (NSD)के रंगमंडल(repertory) में सेहो छलाह। संक्षिप्ततः प्रेम जी एकटा हरफ़नमौला कलाकार छैथ।
 Utpal Jha: A Great Signature on Maithili Theatre & Films (English)
Utpal Jha is a great signature of Maithili Theatre. Basically from Saharsa, Utpal jee is equally versed in acting, direction and writing. With education received in Bihar Utpal jee was desirous of doing theatre and music along with writing and hence he dreamt of having the training in dramatics. He first joined Bhartendu Drama Academy, Lucknow and had the two years full time training in dramatic arts . In 2001 he passed out from there and arrived Delhi, the centre of all theatre activities, and started working with renowned theatre and film directors. During this course of time, it occurred to him that he should also have specialization in design and direction. Consequently he joined National School of Drama, Delhi in 2002. After passing this school in 2005 he has been doing theatre regularly and at the same time he is connected with media also.
 Utpal jee has directed more than 35 plays in different languages. Of these dramas, important ones are "The Zoo Story",'Macbeth'," Mid Summer Night's Dream", "Panch Patra", "Paul Gomra Ka Scooter". Moreover, he has been working as a technical director for many international / national theatre and contemporary dance festivals. He has been working as design and acting instructor in many drama schools and film institutes like NSD, New Delhi, BNA, Lucknow, HRFTR, Mandi, NSD, Sikkim, SRC, New Delhi etc.
 Utpal Jha is an emerging actor as well and has done some serials, short films; add films and corporate films as an actor and director. His acting in the first Maithili serial "Nain Na Tirpit Bhel" is subject to widespread appreciation.
 In 2012 he has been conferred with Mithila Vibhooti award for his immense contribution to the development of Maithili Theatre. At present he is connected with different govt. institutes, NGO's, film companies and organisations and working as designer, director, film maker, event designer, theatre instructer.
 Utpal Jha: A Great Signature on Maithili Theatre & Films (Maithili)
उत्पल झा मैथिली रंगमंचक सशक्त हस्ताक्षर छैथ । मूलतः सहरसा के रहयबला उत्पल जी अभिनय , निर्देशन, लेखन आदिमें समान रुप सं दक्ष छैथ। अपन शैक्षणिक योग्यता बिहारसं प्राप्त केलाके बाद नैन्हपनहि सं रंगमंच, साहित्य आ संगीत के शैकिन उत्पल जी नाट्य कला में प्रशिक्षण प्राप्त करयके लेल इच्छुक छ्लैथ । पहिने उत्पल जी भारतेन्दु नाट्य अकादमी, लखनऊ गेल छलैथ आ ओहि ठाम सं केलैथ नाट्य कलामें दू बर्खक पूर्णकालिक प्रशिक्षण प्राप्त । 2001में भारतेन्दु नाट्य अकादमी, लखनऊ सं प्रशिक्षणके उपरान्त उत्पल जी दिल्ली आबिकए ख्यातिप्राप्त थियेटर आ फ़िल्म निर्देशकके संग बहुत रासे काज करय लगलाह। एहि क्रम में हुनकर मनमें डिजायन आ निर्देशनमें सेहो विशिष्टता प्राप्त करयके इच्छा भेलनि आ 2002में दिल्ली स्थित राष्ट्रीय नाट्य विद्यालय (NSD) में दाखिला लय लेलैथ। 2005में NSD पास केलाके बाद उत्पल जी नियमित रुप सं थियेटर कय रहल छैथ आ संगहि मीडिया सं सेहो जुड़ल छैथ।
 उत्पल जी विभिन्न भाषाक 35 सं बेसी नाटक के सफ़ल निर्देशन केने छैथ जाहिमें " द जू स्टॉरी", "मेकबेथ", "मिड समर् नाइटस ड्रीम", "पांच पत्र", "पॉल गोमरा का स्कूटर" आदि किछु महत्वपूर्ण नाम अछि। देशके विभिन्न स्थान पर 42 सं बेसी धरि रंगमंच कर्मशाला संचालन केने छैथ । डिजायन आ निर्देशन के अतिरिक, उत्पल जी कयकटा राष्ट्रीय आ अन्तरार्ष्ट्रीय थियेटर आ समकालीन डान्स फ़ेस्टिवल के लेल तकनीकी निर्देशक के रुप में काज कय रहल छैथ। संगहि, NSD, दिल्ली, BNA, लखनऊ, HRFTR, मंडी, NSD, सिक्किम, ,SRC, नई दिल्ली आदि जेहन बहुत रासे नाट्य विद्यालय आ फ़िल्म संस्थानमें डिजायन आ अभिनय अनुदेशकक भूमिका निभा रहल छैथ।
 उत्पल जी एकटा उदीयमान अभिनेता सेहो छैथ आ बहुत रासे सीरियल, लघु फ़िल्म, एड फ़िल्म, कॉरपोरेट फ़िल्म आदि में अभिनय आ निर्देशन केने छैथ। मैथिलीक पहिल सीरियल "नैन न तिरपित भेल" में उत्पल जीक अभिनय प्रशंसनीय छल। 2012में मैथिली नाटकके सफ़ल निर्देशनक लेल उत्पल जीके मैथिल विभूति सं सम्मानित कायल गेल अछि। सम्प्रति, उत्पल जी कयकटा सरकारी संस्थान, NGO फ़िल्म कम्पनी आ संगठन सं जुड़ल छैथ आ डिजायनर, निर्देशक, फ़िल्म निर्माता, इवेन्ट डिजायनर आ थियेटर अनुदेशकके रुप में काज कय रहल छैथ ।
 मैथिली सिनेमाक इतिहासमे साइठक दशक मैथिली फ़िल्मक लेल स्वर्णिम काल मानल जायत अछि । एहि समय मे मैथिली सिनेमा अपन पहिल डेग बढबैत अपन पएर पर ठार भेल छल मुदा किछु डेग बढबिते आपसी लाठा-लाठी चलते ई बिकलांग भ' गेल । 1962 मे मैथिलीक पहिल फ़िल्म 'ममता गाबय गीत'क शूटिंग चलैत रहय आ दोसर दिस 1964 मे मैथिलीक दोसर फ़िल्म 'कन्यादान'क अभिनेताक चयन प्रारंभ भेल छल । अहि समय मे जानकी मूवीजक बैनरक अधीन एकटा आर मैथिली फ़िल्म 'अपराजिता'क सब किछु तैयार भ' रहल छल मुदा एहि फ़िल्मक की भेल, एखनो धरि किछु अता-पता नहि। श्रीकान्त मंडल द्वारा निर्देशित एकटा आर मैथिली फ़िल्म 'ललका पाग'क रिकॉर्डिंग भेल छल जाहिमे 6टा गीत रहय। एहि गीत कें स्वर देनिहार मे प्रसिद्ध गायिका इन्द्राणी मुखर्जी, महेन्द्र आर सरोज कुमार छलथि । दोसर दिस 1964 मे मैथिल कवि कोकिल विद्यापतिक गीत सं सुसज्जित फ़िल्म 'विद्यापति' रीलिज भेल छल जकर निर्देशक छलथि दरभंगा निवासी प्रह्लाद शर्मा जे एकटा आर फ़िल्म 'जय बाबा बैद्यनाथ'क निर्देशन केने छलथि । अहू फ़िल्ममे विद्यापतिक गीत प्रयोग कयल गेल छल । अहि काल मे 'तीसरी कसम' मे मैथिली बाजल छल किछु आसक संग।
 मैथिली फ़िल्मक विकास में प्रारंभसंहि अनेकानेक झंझट आ झंझावात आबिते रहल अछि। चाहे फ़िल्म निर्माण होय वा फ़िल्मक प्रदर्शन, फ़िल्म सं संबंधित व्यक्तिके कयकटा बाधा सं गुजरS पड़ैत छै। मुदा ई समस्या आर गंभीर आ पैघ मानल जायत अछि जखन फ़िल्म बनलाक बादो ओकर प्रदर्शन सिनेमा गॄह में नहिं होयत छै। परिणामस्वरुप सिनेमा बनेनिहार आर फ़िल्म देखबाक आस रखने साकांक्ष दर्शक दुनु के मन में क्षोभ उत्पन्न भ जायत छै।
 दोसर दिस मैथिली फ़िल्म " कखन हरब दुख मोर'क अभिनेता फ़ूल सिंहके कहब छैन जे मिथिलांचलक लोक साम्स्कृतिक रुपमें निष्प्राण भ गेल छैथ। हुनका जगेनाइ, हुनका सं एहि संबंध में आन्दोलन करेनाइ आजुक समयक मांग थीक जायसकि हॉल माळिक पर दबाब पड़ैय आ मैथिली फ़िल्मके प्रदर्शन मेम सुभिस्ता होय। अपन फ़िल्म" कखन हरब दुख मोर'के बिहार सरकार सं टैक्सफ़्री करआबक मांग करय के योजना बना रहल छैथ।
 प्रसिद्ध फ़िल्म समीक्षक, फ़िल्म निर्देशक आ साहित्यकार किसलय कृष्ण लिख रहल छैथ जे "छोट आ पैघ बजट केर निर्मित (भारत आ नेपाल) मे करीब दू दर्ज़न एहेन फिल्म ऐछ जाकर एखन धैर छविगृहक पर्दा नहि भेटि सकल अछि । प्रीतक बाजी, मिथिलाक चारि धाम,पिया भेल परदेसी, मायक ममता, गामक लाज, हमर अप्पन गाम अप्पन लोक, मायक क़र्ज़ , साजन अहाँ बिना आदि एकर ज्वलंत उदहारण अछि। इन्द्र पूजा सँ दुर्गा पूजा बीत गेल । परदेस सँ मैथिली फिल्म (फेसबुक ग्रुप) केर बहुतो सदस्य गाम आयल छथि. . . काल्हि एक मित्र एहि सन्दर्भ मे प्रश्न केलाह. . . . . . हमरा तत्काल कोनो उत्तर नहि बुझायल. . . आ मैथिली फिल्म सन्दर्भ मे विद्यापतिक पांति मोन पडि गेल मैथिली फिल सन्दर्भ मे. . . . . सखी हे हमर दुःखक नहि ओर । "
उपरोक्त समस्याक निराकरण भेले सं मैथिली सिनेमाक विकासक बाट दुरुस्त भ सकैत अछि। आ एहि के लेल समग्ररुपे आन्दोलन करबाक चाही।
 Subscribe to: Posts (Atom)